संस्कृति मंत्रालय
भारतीय पुरातत्व सर्वेक्षण, संस्कृति मंत्रालय 'मानवता के लिए योग' अभियान के अंतर्गत देश भर में विभिन्न स्थलों पर अंतर्राष्ट्रीय योग दिवस मना रहा है
अंतर्राष्ट्रीय योग दिवस 2022 पर पर्यटकों को सभी एएसआई संरक्षित स्मारकों/स्थलों पर निःशुल्क प्रवेश मिलेगा
कल अंतरराष्ट्रीय योग दिवस है। प्रधानमंत्री श्री नरेन्द्र मोदी मैसूर पैलेस, मैसूर से योग दिवस समारोह का नेतृत्व करेंगे।
भारतीय पुरातत्व सर्वेक्षण, संस्कृति मंत्रालय इस वर्ष 21 जून को देश भर के विभिन्न स्थलों पर 'मानवता के लिए योग' अभियान के तहत 'अंतर्राष्ट्रीय योग दिवस' मना रहा है।
भारतीय पुरातत्व सर्वेक्षण  के तहत सभी स्मारकों में 21 जून 2022 को प्रवेश भी निःशुल्क रहेगा।
'अंतर्राष्ट्रीय योग दिवस 2022' उत्सव इस वर्ष एक विशेष अवसर होगा क्योंकि यह भारत की स्वतंत्रता के 75वें वर्ष का प्रतीक है। व्यापक विषय को ध्यान में रखते हुए, आयुष मंत्रालय ने योग दिवस समारोह में भाग लेने के लिए केंद्रीय मंत्रालयों के लिए 75 स्थलों की पहचान की है। इन 75 स्थलों में से 32 एएसआई संरक्षित स्मारक और स्थल हैं।
इन 32 स्थलों में से प्रत्येक पर एक मेगा कार्यक्रम के अलावा, जहां केंद्रीय मंत्रालय योग दिवस समारोह में भाग लेंगे, एएसआई देश भर में कई अन्य स्थलों पर भी कार्यक्रम आयोजित कर रहा है, जहां स्कूली बच्चे, युवा और स्थानीय लोग योग का अभ्यास करेंगे।
केंद्रीय गृह मंत्री श्री अमित शाह महाराष्ट्र के नासिक में त्र्यंबकेश्वर मंदिर में योग करेंगे जबकि विदेश मंत्री श्री एस जयशंकर नई दिल्ली के पुराना किला में उपस्थित रहेंगे।
वित्त मंत्री श्रीमती निर्मला सीतारमण नई दिल्ली के जंतर मंतर पर उपस्थित रहेंगी, जबकि संस्कृति मंत्री श्री जी. किशन रेड्डी हैदराबाद के परेड ग्राउंड से योग समारोह में शामिल होंगे।
केन्द्रीय शहरी मामले मंत्री श्री हरदीप सिंह पुरी प्रतिष्ठित लाल किले में मौजूद रहेंगे जबकि रेल मंत्री अश्विनी वैष्णव कोणार्क ओडिशा के सूर्य मंदिर में उपस्थित रहेंगे।
संसदीय कार्य मंत्री श्री प्रह्लाद जोशी हम्पी में रहेंगे जबकि कृषि एवं कृषक कल्याण मंत्री नरेंद्र सिंह तोमर मध्य प्रदेश के छतरपुर में खजुराहो स्मारक समूह में योग करेंगे।
अल्पसंख्यक कार्य मंत्री मुख्तार अब्बास नकवी उत्तर प्रदेश के आगरा में फतेहपुर सीकरी में योग करेंगे जबकि शिक्षा मंत्री धर्मेंद्र प्रधान हिमाचल प्रदेश के कांगड़ा किले में योग करेंगे।
नागरिक उड्डयन मंत्री श्री ज्योतिरादित्य सिंधिया ग्वालियर किले में, खाद्य प्रसंस्करण उद्योग मंत्री पशुपति कुमार पारस उत्तर प्रदेश के मेरठ में हस्तिनापुर में, विद्युत एवं नवीन एवं नवीकरणीय ऊर्जा मंत्री आर.के. सिंह बिहार के नालंदा महाविहार में योग करेंगे।
मत्स्य पालन, पशुपालन डेयरी मंत्री पुरुषोत्तम रूपाला गुजरात के मोढेरा सूर्य मंदिर में जबकि खेल एवं सूचना और प्रसारण मंत्री अनुराग सिंह ठाकुर हिमाचल प्रदेश के हमीरपुर में टीरा सुजानपुर  में उपस्थित रहेंगे।
राज्य मंत्री  श्रीपद नाइक, राज्य मंत्री  राव साहिब दानवे, राज्य मंत्री  भानु प्रताप सिंह और राज्य मंत्री  श्री अर्जुन राम मेघवाल पुराने गोवा के चर्चों और कॉन्वेंट, दीव किला, बौद्ध स्मारक, सांची मध्य प्रदेश और जंतर मंतर  में क्रमशः योग करेंगे।
राज्य मंत्री  श्री कृष्ण पाल गुर्जर, राज्य मंत्री  श्री रामदास अठावले, राज्य मंत्री  साध्वी निरंजन ज्योति, राज्य मंत्री कॉमर्स वाणिज्य अनुप्रिया पटेल, राज्य मंत्री कौशल और सूचना-प्रौद्योगिकी श्री राजीव चंद्रशेखर और राज्य मंत्री विदेश और संस्कृति श्रीमती मीनाक्षी लेखी क्रमशः राखीगढ़ी , उत्तर प्रदेश के कुशीनगर बौद्ध मंदिर, रेजीडेंसी बिल्डिंग , जौनपुर किला उत्तर प्रदेश, पट्टदकल में स्मारक समूह और विवेकानंद रॉक मेमोरियल, कन्याकुमारी में होंगे।
राज्य मंत्री पेट्रोलियम श्रम और रोजगार रामेश्वर तेली, राज्य मंत्री कृषि कैलाश चौधरी, राज्य मंत्री शिक्षा अन्नपूर्णा देवी, राज्य मंत्री , राजस्थान के पहाड़ी किलों , द ग्रेट लिविंग चोल मंदिर , महाबलीपुरम और धोलावीर  में उपस्थित रहेंगे।
कृषि और किसान कल्याण राज्य मंत्री शोभा करंदलाजे, स्वास्थ्य और परिवार कल्याण राज्य मंत्री डॉ. भारती प्रवीण पवार और नवीन और नवीकरणीय ऊर्जा, रसायन और उर्वरक राज्य मंत्री भगवंत खुबा क्रमशःकर्नाटक के हलेबिदु मंदिर परिसर, मार्तंड सूर्य मंदिर  जम्मू-कश्मीर और कर्नाटक के गोल गुम्बज विजयपुरा में योग करेंगे।
सितंबर 2014 को संयुक्त राष्ट्र महासभा में अपने भाषण के दौरान प्रधानमंत्री नरेन्द्र मोदी ने सबसे पहले अंतर्राष्ट्रीय योग दिवस का विचार रखा था। भारत द्वारा पारित मसौदा प्रस्ताव को 177 देशों ने समर्थन दिया था। योग की सार्वभौमिक मान्यता और बढ़ती लोकप्रियता के साथ, संयुक्त राष्ट्र ने दिसंबर 2014 में 21 जून को अंतर्राष्ट्रीय योग दिवस के रूप में घोषित किया।
पहला अंतर्राष्ट्रीय योग दिवस 21 जून 2015 को मनाया गया था।